LA FESTA DE L'ESPORT INUNDA L'ELIANA
Sin fecha

L’Eliana va gaudir aquest passat dissabte, 25 d’abril, d’una intensa jornada en la qual l’esport es va convertir en el centre del municipi. Més de 2.000 persones van participar en les 26 activitats diferents repartides per la plaça d’Europa i el Parc Municipal, en una Festa de l’Esport que es va convertir en un rotund èxit.

L’activitat va donar començament amb els mini partits de futbol i bàsquet, la classe magistral de fitball i les diferents exhibicions, tallers i proves d’atletisme, tennis, judo patinatge i kendo. Els més majors van gaudir d’una caminada saludable i d’un taller de ball country.

El dia va continuar amb els tallers de gimnàstica rítmica, dansa i pilates en la plaça i de vólei, aikido infantil, pilota valenciana, columbicultura i birles en el parc en els quals majors i xicotets van conèixer una mica els esports autòctons que es practiquen a l’Eliana

Les exhibicions de karate i taekwondo i els tallers de reeducació postural, ioga i pilates per a xiquets van centrar l’activitat en la zona d’arts marcials i cos i ment, mentre que l’escola municipal de dansa i el seu taller coreogràfic de funky, flamenc i dansa clàssica van posar el ritme a aquesta jornada al costat de la classe magistral de cubbá que va tancar la jornada del matí.

Ja a la vesprada, les activitats es van centrar en ioga kundalini i en una nova modalitat de pilates, workout bodi fusió, en el qual van participar tant xiquets com a adults.

Durant la cloenda de la Festa d’Esport es van lliurar els premis als xiquets i majors més participatius i es va enaltir la labor dels tècnics esportius de les Escoles Esportives Municipals. A més a més, es va fer un homenatge a l’alcalde de l’Eliana, Jose María Ángel i a la regidora d’esports, Inmaculada García, per la seua gran implicació amb l’esport durant aquests anys al capdavant del nostre municipi.